钦定古今图书集成/明伦汇编/官常典/第544卷 > 《大雅常武六章》
## 钦定古今图书集成/明伦汇编/官常典/第544卷 > 《大雅常武六章》

宣王自将以伐淮北之夷，而命卿士之，谓南仲为大祖，兼大师，而字“皇父” 者，整治其从行之六军，修其戎事，以除淮夷之乱，而惠此南方之国。诗人作此以美之。

赫赫明明，王命卿士。南仲大祖，大师皇父。整我六师，
以修我戎。既敬既戒，惠此南国。〈赋也〉

王谓尹氏：命程伯休父“左右陈行，戒我师旅，率彼淮
浦，省此徐土，不留不处，三事就绪。”〈赋也〉

“赫赫业业，有严天子。王舒保作，匪绍匪游。”“徐方绎骚，
震惊徐方。如雷如霆，徐方震惊。”〈赋也〉

王奋厥武，如震如怒。进厥虎臣，阚如虓虎。铺敦淮𣸣，
仍执丑虏。截彼淮浦，王师之所。〈赋也〉

王旅啴啴，如飞如翰，如江如汉，如山之苞，如川之流。
绵鴂翼翼，不测不克，濯征徐国。〈赋也〉

王犹允塞，徐方既来。徐方既同，天子之功。四方既平，
徐方来庭。徐方不回，王曰“还归。”〈赋也〉